Държавен вестник, бр. 82, 2015 г., стр. 17

БРОЙ  82	
Д Ъ Р Ж А В Е Н  В Е С Т Н И К 	
СТР.  17  
Чл. 63. (1) Физическата защита по време на 
превоза се осъществява от въоръжена охрана.
(2) Охранителите:
1. съпровождат непрекъснато товара с цел 
недопускане на противозаконно отнемане или 
саботаж;
2. непрекъснато осъществяват визуален кон-
трол върху целостта и състоянието на товара;
3. при престой на превозното средство или 
претоварване на ядрения материал осигуряват 
охранявана зона около превозното средство или 
района за извършване на товарно-разтоварни 
работи с цел недопускане на нерегламентиран 
достъп.
Чл. 64. (1) Превозът на ядрен материал се 
извършва със специално оборудвани транс-
портни средства в зависимост от категорията 
на ядрения материал.
(2) Изискванията за безопасност към транс-
портните средства по ал. 1 и към опаковките се 
определят с наредбата по чл. 26, ал. 4 ЗБИЯЕ.
(3) По транспортните и съпровождащите 
превозни средства не се поставят надписи, 
маркировки или други специални обозначения 
с изключение на изискваните от закона.
(4) Транспортните опаковки и превозните 
средства се оборудват с пломби и заключващи 
устройства, като тяхната цялост се проверява 
задължително преди началото на превоза, как-
то и при прехвърлянето от едно транспортно 
средство на друго.
(5) Транспортните опаковки с ядрен мате-
риал се превозват само в закрити и заключени 
превозни средства, отсеци или стандартни 
транспортни контейнери.
(6) В случаите на запечатани и заключени 
транспортни опаковки с маса над 2000 kg се 
допуска превоз в открити превозни средства, 
като транспортните опаковки се закрепват 
надеждно към превозното средство.
Чл. 65. (1) Превозът започва само ако то-
варополучателят е потвърдил писмено своята 
готовност за приемане на товара.
(2) Товарополучателят е длъжен предвари-
телно и своевременно да извърши претърсване 
на района на приемането и на предаването на 
ядрения материал, да отстрани от него външ-
ните лица и да осигури неговата физическа 
защита.
(3) Преди предаването на товара отговорното 
длъжностно лице по физическата защита на 
превоза сравнява данните от документите по 
чл. 60, ал. 1, т. 3 с данните от документите на 
представителите на товарополучателя, участ-
ващи в приемането на товара.
(4) При възникване на съмнение относно 
правомощията на представителите на получа-
теля отговорното длъжностно лице по физиче-
ската защита на превоза предприема всички 
необходими мерки за физическата защита на 
товара и незабавно уведомява председателя на 
Агенцията, ДАНС и органите на МВР.
(5) Предаването и приемането на товара 
се извършват след оглед на контейнерите и 
опаковките, целостта и съответствието на 
пломбите.
(6) Отговорността за физическата защита 
на ядрения материал се предава чрез прото-
кол, който се подписва на мястото на пре-
даването от отговорното длъжностно лице 
по физическата защита, представител на 
товарополучателя, както и от представител 
на въоръжената охрана. 
(7) При констатиране на нередности по 
целостта и състоянието на пломбите, заключ-
ващите устройства и транспортните опаковки 
се изготвя и констативен протокол, който се 
подписва от лицата по ал. 6.
Чл. 66. При превоз с автомобилен транспорт 
титулярят на разрешение за превоз на ядрен 
материал е длъжен да осигури:
1. въоръжена охрана във всяко отделно 
превозно средство;
2. съпровождане на отделните превозни 
средства от въоръжена охрана, осигурена със 
собствено превозно средство;
3. двустранна връзка между превозните 
средства по т. 1 и 2, силите за реагиране и 
центъра за транспортен контрол;
4. денонощна въоръжена охрана на местата 
за престой – в случаите, когато превозът на 
ядрения материал не може да се осъществи 
в рамките на един ден.
Чл. 67. При превоз с железопътен транспорт 
титулярят на разрешение за превоз на ядрен 
материал е длъжен да осигури:
1. разполагане на ядрения материал в отде-
лен вагон на товарна композиция, позволяващ 
надеждно закрепване и заключване на товара;
2. въоръжена охрана, разположена така, че 
надеждно да се гарантира физическата защита 
на ядрения материал;
3. надеждна комуникационна връзка меж-
ду персонала за охрана в композицията, 
изградена на принципите на резервираност 
и разнообразие, и надеждна двустранна ко-
муникационна връзка между персонала за 
охрана в композицията, силите за реагиране 
и центъра за транспортен контрол;
4. обособяване на охранявана зона при 
извънреден престой на композицията и неза-
бавно уведомяване на центъра за транспортен 
контрол;
5. движение на самостоятелен локомотив 
пред влаковата композиция.
Чл. 68. При превоз с речен или морски 
транспорт титулярят на разрешение за превоз 
на ядрен материал е длъжен да осигури:
1. превоз със специализирано плавателно 
средство, притежаващо необходимите серти-
фикати за превоз на опасни товари от клас 7;
2. разполагане на товара в контейнери и в 
отсеци, които позволяват надеждно закрепване 
и защита на ядрения материал;